als_Latn dik_Latn sag_Latn
Presidenti dhe trajneri kërkojnë nga skuadra përqendrim dhe vlerësim për fierakët
Kukësi, dje i ka dhënë dorën e fundit përgatitjeve për ndeshjen me Apoloninë e cila do të startojë sot në orën 13:00, në stadiumin “Zeqir Ymeri”. Nënkampionët e Shqipërisë, presin Apoloninë dhe kanë shansin që të marrin tre pikët pa u sforcuar sepse do të përballen me një kundërshtar modestë. Por, nuk janë të këtij mendimi, presidenti i skuadrës së Kukësit, Safet Gjici si dhe trajneri, Artim Shaqiri. Ky i fundit, gjatë seancës së djeshme ka pohuar se i ka porositur “djemtë” që Apoloninë ta vlerësojnë njëlloj sikur luajnë me një rival. “Apoloninë nuk e vlerësojmë nga renditja, por nga kualitetet dhe futbollistët që ka në dispozicion. Skuadra fierake, ka lojtarë cilësorë, luan mirë futboll dhe ne nuk duhet që ta marrim lehtë edhe pse luajmë në fushën tonë. Këtë unë ua kam dhënë si porosi edhe “djemve” të mirë, të cilët duhet që ta vlerësojnë kundërshtarin dhe të bëjnë llogari vetëm për tri pikët. Për fat të mirë i kemi të gjithë lojtarët në dispozicion dhe me këtë fitore, duhet që të shpresojmë edhe tek hapat false për të kapur vendin e parë”, u shpreh trajneri Shaqiri.
PRESIDENTI GJICI – Siç ndodh zakonisht para çdo ndeshje edhe ndaj Apolonisë, presidenti i skuadrës së Kukësit, Safet Gjici, pritet që të ketë një takim me stafin dhe skuadrën. Gjici, do të kërkojë nga ekipi vlerësim dhe përkushtim maksimal për sfidën ndaj bardhejeshilëve, të cilët sot në orën 13:00, do të jenë mysafirë në “Zeqir Ymeri”. Presidenti Safet Gjici, karikon të tijtë sa herë që ata kanë ndeshje të rëndësishme. Megjithatë, përballja me Apoloninë edhe pse bëhet fjalë për një ekip që synon mbijetesën, është vlerësuar shumë nga presidenca, stafi, lojtarët por edhe tifozët e skuadrës së Kukësit.
Formacioni i mundshëm i Kukësit
Halilaj
Smajli Malota Dushku Hallaçi
Hasani Musolli
Hysa Lushtaku
Zeqiri
Pejiç
0-1 fitoi Kukësi në sfidën e fazës së parë që u zhvillua në stadiumin “Loni Papuçiu” të qytetit të Fierit, një ndeshje e cila u mbyll me dhjetë vetë nga skuadra e Shaqirit, pasi Lushtaku u ndëshkua me të kuqe.
TIFOZËT NOSTALGJIK PËR BOYAN
Tifozët e skuadrës së Kukësit e kujtojnë ende sulmuesin kamerunas, Pierre Boya, i cili u kthye në një pikë të fortë të skuadrës së tyre sidomos në fazën e dytë të sezonit. Boya, ishte një nga sulmuesit më të paguar të Kukësit por edhe lojtarët që merrte më shumë në Superligë. Ai paguhej 10-12 mijë euro në muaj. Boya, u largua në verë nga skuadra kuksiane dhe firmosi në kampionatin indian. Boya edhe në Indi është duke spikatur ashtu si dhe tek Kukësi, ndërsa është edhe një nga shënuesit më të mirë tek skuadra e tij me 10 gola të shënuar.
als_Latn als_Latn als_Latn als_Latn crh_Latn knc_Latn bos_Latn ilo_Latn ayr_Latn tum_Latn als_Latn als_Latn als_Latn